ДОМ ЗА ДУШЕВНО ОБОЛЕЛА ЛИЦА
„1 ОКТОБАР“
БР.01-1529/21
Датум: 12.07.2021
СТАРИ ЛЕЦ
Сутјеска бр.1

На основу одредби Закона о заштити података о личности (Сл.гласник РС бр. 97/2008, 104/2009-др.закон, 68/2012-одлука УС и 107/2012) и члана 32.Статута Дома за душевно оболела лица „1 Октобар“ у Старом лецу , директор доноси

ПРАВИЛНИК О ЗАШТИТИ ПОДАТАКА О ЛИЧНОСТИ


Члан 1.

Установа социјалне заштите Дом за душевно оболелалица „1 Октобар“ у Старом Лецу (у даљем тексту : Дом) врши обраду неопходних података о личности корисника у сврху реализације услуга које корисницима пружа.
Непосредну обраду података врше запослени у Дому за душевно оболела лица „1 Октобар“ који имају приступ досијеу и личним исправама корисника.
Подаци који се обрађују морају бити истинити и потпуни, као и да се заснивају на веродостојном извору.

Члан 2.

Пре прикупљања података, Дом обавештава лице на које се подаци односе-корисника или законског старатеља корисника о следећем :
1. О идентитету установе социјалне заштите-пружаоца услуге као и о идентитту лица-запосленог који ће непосредно прикупљати и обрађивати податке о личности, као и о законској одговорности за обраду података о личности
2. О сврси прикупљања и даље обраде података о личности корисника
3. О начину коришћења прикупљених података о личности корисника
4. О обавезности и правном основу, односно добровољности давања података и обраде
5. О правима која припадају лицу које да податке о личности корисника, у случају недозвољене обраде
6. О другим околностима чије би несаопштавање лицу на које се подаци односе, односно другом лицу, било супротно савесном поступању

Члан 3.

Подаци који се прикупљају у горе назначене сврхе су : 
Име, презиме, датум рођења, пол, адреса, број личне карте, ЈМБГ, број пасоша, број мобилног телефона, број фиксног телефона, број банковног рачуна, е-маил адреса, фотографија корисника, подаци о грађанско-правном статусу у смислу лишености пословне способности, породични и здравствено-анамнестички подаци из налаза здравствених и социјалних установа, имовински подаци-поседовни листови, решења о наслеђивању и слично.

Члан 4.

Кориснику или законском заступнику се након обаштења и упознавања о сврси прикупљања, даљој обради и начину коришћења података о личности даје на потпис изјава која садржи ове податке, а којом корисник или законски старатељ дају сагласност за прикупљање и обраду података о личности корисника.
Модели изјаве чине саставни део овог Правилника.
Изјава се чува у досијеу корисника.

Члан 5.

Примена овог Правилника обавезна је у пословању Дома.

Члан 6.

Овај Правилник ступа на снагу даном доношења и има се истаћи на огласној табли Дома.


ПРИЛОЗИ

ИЗЈАВА  КОРИСНИКА
Након што сам усмено обавештен/а и упознат/а од стране Дома за душевно оболела лица „1 Октобар“ (у даљем тексту : Дом) о сврси прикупљања, даљој обради и начину коришћења података о личности , дајем следећу :

ИЗЈАВУ
Дајем пристанак да се подаци о мојој личности садржане у захтеву за остваривање права на домски смештај у Дому у оригиналу јавне исправе (лична карта, пасош, здравствена књижица и друго,...), као и у другим јавним и приватним исправама које предајем (решење о лишењу пословне способности, породични и здравствено-анамнестички подаци из налаза здравствених и социјалних установа, имовински подаци-поседовни листови, решења о наслеђивању и слично) , Дом може обрађивати у складу са одредбама Закона о заштити података о личности и задржати их у мом досијеу који се формира након стицања статуса корисника у Дому. 
Упознат/а сам да имам право да се обавестим , о подацима које Дом води о мени, да извршим увид у податке, захтевам копију, исправку или допуну или ажурирање података , као и да би, у случају да желим да опозовем свој пристанак на обраду података о личности, обавештење о томе требало да доставим Дому у писаној форми.
Обавештен/а сам, да у случају да се утврди да је у питању недозвољена обрада података о личности , имам право да предузмем мере прописане Законом о заштити података о личности.

У Старом Лецу дана 12.07.2021
								Име и презиме корисника
								________________________ 
									потпис
ИЗЈАВА СТАРАТЕЉА
Након што сам , у својству законског старатеља корисника ___________________усмено обавештен/а и упознат/а од стране Дома за душевно оболела лица „1 Октобар“ у Старом лецу (у даљем тексту : Дом) о сврси прикупљања, даљој обради и начину коришћења података о личности корисника _______________, дајем следећу :

ИЗЈАВУ
Дајем пристанак да се подаци о личности корисника _____________________ садржане у захтеву за остваривање права на домски смештај у Дому у оригиналу јавне исправе (лична карта, пасош, здравствена књижица и друго,...), као и у другим јавним и приватним исправама које предајем (решење о лишењу пословне способности, породични и здравствено-анамнестички подаци из налаза здравствених и социјалних установа, имовински подаци-поседовни листови, решења о наслеђивању и слично) , Дом може обрађивати у складу са одредбама Закона о заштити података о личности и задржати их у досијеу корисника _________________.
Упознат/а сам да имам право да се обавестим, у својству старатеља,  о подацима које Дом води о кориснику ________________, да извршим увид у податке, захтевам копију, исправку или допуну или ажурирање података који се односе на корисника _________________, као и да би, у случају да желим да опозовем свој пристанак на обраду података о личности, обавештење о томе требало да доставим Дому у писаној форми.
Обавештен/а сам, да у случају да се утврди да је у питању недозвољена обрада података о личности за корисника _____________, имам право да предузмем мере прописане Законом о заштити података о личности.

У Старом Лецу, дана _____________
								Име и презиме старатеља
								________________________ 
									потпис
